Diari Oficial de la Generalitat Valenciana


Sumari del DOGV 7042, del 10-06-2013 (2013/5784)

RESOLUCIÓ de 15 de maig de 2013, del conseller de Sanitat, per la qual es constituïx la Comissió del Pla Estratègic per a la Modernització, Adequació, Acreditació, Autorització i Registre de Centres, Servicis i Establiments Sanitaris de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5784


Data del document
:   15-05-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * política sanitària
    * organització administrativa
    * reglament intern

RESOLUCIÓ de 15 de maig de 2013, del conseller de Sanitat, per la qual es constituïx la Comissió del Pla Estratègic per a la Modernització, Adequació, Acreditació, Autorització i Registre de Centres, Servicis i Establiments Sanitaris de la Comunitat Valenciana. [2013/5784]  
El procediment d'autorització de centres, servicis i establiments sanitaris és regulat en l'àmbit estatal pel Reial Decret 1277/2003, de 10 d'octubre, pel qual s'establixen les bases generals sobre l'autorització de centres, servicis i establiments sanitaris.  
  
En desplegament de l'esmentat reial decret, es va dictar l'Orde SCO/3866/2007, de 18 de desembre de 2007, per la qual s'establixen el contingut i l'estructura del Registre General de Centres, Servicis i Establiments Sanitaris del Ministeri de Sanitat i Consum.  
En l'àmbit de la Comunitat Valenciana, el Decret 176/2004, de 24 de setembre, pel qual es regulen l'autorització sanitària i el Registre Autonòmic de Centres, Servicis i Establiments Sanitaris, és desplegat per l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i servicis sanitaris.  
La Conselleria de Sanitat impulsarà l'elaboració i desenrotllament d'un Pla Estratègic per a la Modernització, Adequació, Acreditació, Autorització i Registre de Centres, Servicis i Establiments Sanitaris de la Comunitat Valenciana, a fi de donar resposta a les noves necessitats dels ciutadans i professionals sanitaris; així com per a afavorir l'impuls de les polítiques de la Generalitat en matèria de generació d'ocupació.  
  
Es fa, per tant, necessària la constitució d'una Comissió del Pla Estratègic, que elaborarà, impulsarà, desenrotllarà, coordinarà i avaluarà les actuacions necessàries per a dur-lo a terme.  
En virtut de les competències que m'atribuïx l'article 4 del Decret 191/2012, de 21 de desembre, del Consell, pel qual s'aprova el Reglament orgànic i funcional de la Conselleria de Sanitat i es regulen els òrgans de l'Agència Valenciana de Salut.   
Per tot això, resolc:   
  
Primer  
Es constituïx la Comissió del Pla Estratègic per a la Modernització, Adequació, Acreditació, Autorització i Registre de Centres, Servicis i Establiments Sanitaris de la Comunitat Valenciana.  
  
Segon  
La Comissió del Pla Estratègic està composta pels membres següents:  
 El titular de la direcció general amb competències en matèria d'ordenació, avaluació, investigació, qualitat i atenció al pacient, o persona en qui delegue, que actuarà com a president.  
 Tres representants de la direcció general amb competències en matèria d'ordenació, avaluació, investigació, qualitat i atenció al pacient. Dos amb competències en matèria d'autorització i registre de centres, i un amb competències en matèria de qualitat, que actuarà com a secretari de la Comissió.  
Un representant de la secretaria autonòmica de Sanitat amb competències en matèria de sistemes d'informació.  
Dos representants de la Subsecretaria de la Conselleria de Sanitat, un amb competències en matèria d'inspecció de servicis sanitaris i, un altre, amb competències en matèria d'inspecció i ordenació sanitària pertanyent a les direccions territorials.  
 Dos representants de la direcció general amb competències en matèria d'assistència sanitària, un, amb competències en la dita matèria i, un altre, amb competències en anàlisi de sistemes d'informació.  
 Un representant de la direcció general amb competències en matèria de farmàcia i productes sanitaris.  
 Un representant de la direcció general amb competència en matèria de salut pública.  
 Un representant de la direcció general amb competències en matèria de recursos humans de la sanitat.  
La Comissió del Pla podrà sol·licitar, així mateix, la col·laboració d'altres professionals pertanyents a diversos organismes i institucions relacionats amb la dita matèria  
  
Tercer  
Són funcions de la Comissió del Pla Estratègic:  
 Elaborar la proposta del Pla Estratègic.  
 Desenrotllar, coordinar i avaluar les actuacions necessàries per a l'execució del Pla.  
  
Quart  
Publicar la resolució en el Diari Oficial de la Comunitat Valenciana.  
  
València, 15 de maig de 2013.- El conseller de Sanitat: Manuel Llombart Fuertes.